《秋夜长安邸中同叶叔明灯下酣饮至醉作时叶以闽中公务至》
明代·胡应麟

木叶纷纷堕翠苔，西山秋色半蓬莱。青灯载下陈蕃榻，浊酒频呼郭隗台。

云暝帝城双凤宿，月残仙掌片鸿来。无嗟宦辙风尘下，历块行占上驷才。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。